
 DR.30.10.2003 

 

28 

Bagi pengangkutan rel, langkah telah diambil untuk memperbaiki kualiti, 
kecekapan serta keselamatan penumpang dan pengangkutan barangan dalam tempoh 
kajian semula.  Ini termasuk landasan berkembar elektrik, memperbaharui koc dan 
lokomotif serta stesen.  Dalam tempoh akhir Rancangan, projek landasan berkembar 
Rawang–Ipoh akan disiapkan dan ini akan dapat mengurangkan masa perjalanan tren 
penumpang dari Kuala Lumpur ke Ipoh, dari tiga jam setengah kepada dua jam.  
Pembinaan landasan berkembar dari Ipoh ke Padang Besar dan Seremban ke Johor Bharu 
juga dijangka dimulakan sebelum akhir tempoh Rancangan.  Keretapi Tanah Melayu 
Berhad akan terus memperbaiki perkhidmatan pengangkutan barangan bagi 
membolehkannya menjadi syarikat pengangkutan pelbagai mod serantau yang utama, yang 
dapat menghubungkan pengangkutan darat, laut dan udara.   

Bagi tenaga elektrik, kapasiti pengeluarannya telah meningkat daripada 14,291 
megawatt pada tahun 2000 kepada 18,562 megawatt pada tahun 2003.  Ini adalah bagi 
memenuhi pertumbuhan permintaan di waktu puncak.  Liputan bekalan elektrik luar bandar 
juga telah bertambah baik dalam tempoh kajian semula di mana liputan bagi Sabah 
meningkat daripada 67.1% pada tahun 2000 kepada 69.8% pada tahun 2003 dan bagi 
Sarawak bekalan meningkat daripada 66.9% kepada 77.3% pada tahun 2003.   

Bagi tempoh akhir Rancangan, sektor kecil tenaga akan memberi tumpuan kepada 
usaha untuk memastikan bekalan elektrik yang mencukupi dan berdaya harap di samping 
gabungan bahan bakar yang optimum bagi menjanakan tenaga.  Kapasiti pengeluaran 
terkumpul dijangka meningkat kepada 20,257 megawatt menjelang tahun 2005.  Program 
pembekalan elektrik luar bandar akan diteruskan dengan pelaksanaan kira-kira 850 projek.  
Ini akan meningkatkan liputan bekalan elektrik luar bandar di Sabah kepada 72.8% dan di 
Sarawak kepada 80.8% pada tempoh akhir rancangan.   

Dalam tempoh kajian semula, kerajaan juga akan terus mengambil langkah bagi 
memastikan pengurusan bekalan air yang cekap.  Beberapa projek pembangunan sumber 
air termasuk Empangan Sungai Selangor, Projek Bekalan Air Teluk Bahang/Batu Feringgi 
di Pulau Pinang, loji rawatan air Fasa II Kuala Jelai dan Fasa III Sungai Terip di Negeri 
Sembilan telah disiapkan dan membantu meningkatkan kapasiti jumlah pengeluaran air 
negara sebanyak 12%.  

 Bagi memastikan bekalan air yang berterusan, kerajaan akan mengambil langkah 
untuk meningkatkan kecekapan dan pemuliharaan sistem bekalan air yang sedia ada dan 
membangun sumber air baru.  Bagi tujuan ini, Kerajaan Persekutuan dengan persetujuan 
kerajaan-kerajaan negeri akan memainkan peranan yang lebih aktif dalam program 
perancangan, pengurusan dan penyelarasan sumber air negara.  Pembangunan sumber air 
akan dilaksanakan dengan memberi tumpuan kepada pengurusan sumber air bersepadu, 
sistem pengurusan maklumat akan dibangunkan bagi menggabungkan pangkalan data 
daripada semua pihak berkuasa bekalan air.  Di samping itu, pembinaan pemindahan air 
mentah antara negeri Pahang ke Selangor akan dimulakan sebelum tempoh akhir 
Rancangan Empangan Pelbagai Guna Beris di Kedah, dan Empangan Jus di Melaka akan 
disiapkan pada tahun 2004 sementara Empangan Chereh di Pahang akan disiapkan pada 
tahun 2005. 

 Dalam tempoh Kajian Semula, usaha pembangunan sektor kecil pembetungan 
akan ditumpukan kepada usaha memperbaiki perkhidmatan melalui pembinaan infrastruktur 
baru di samping menaikkan taraf serta memulihkan sistem yang sedia ada.  Kerja modal 
dan pembaharuan telah dilaksanakan bagi meningkatkan kualiti pengaliran keluar 
kumbahan ke permukaan air dan dengan itu memperbaiki kualiti alam sekitar. 

Program pembangunan modal bagi sistem pembetungan akan diteruskan dalam 
tempoh akhir rancangan.  Kerja pembinaan bagi Fasa I Projek Pembetungan Kebangsaan 
akan bermula sementara proses tender bagi Fasa 2 akan dimulakan.  Projek di bawah Fasa 
I akan menyediakan kapasiti rawatan pembetungan tambahan sebanyak 979,000 penduduk 
(population equivalent) sekiranya siap pada tahun 2005.  Suruhanjaya Sanitasi akan juga 
ditubuhkan untuk merumuskan peraturan ekonomi serta peraturan keselamatan bagi 
menjaga kepentingan awam dan menggalakkan pembangunan sistem pembetungan serta 
pengurusan sisa pepejal. 



28. Bagi pengangkutan rel, langkah telah diambil untuk memperbaiki kualiti, kecekapan serta keselamatan penumpang dan pengangkutan barangan dalam tempoh kajian semula. Ini termasuk landasan berkembar elektrik, memperbaharui koc dan lokomotif serta stesen. Dalam tempoh akhir Rancangan, projek landasan berkembar Rawang-Ipoh akan disiapkan dan ini akan dapat mengurangkan masa perjalanan tren penumpang dari Kuala Lumpur ke Ipoh, dari tiga jam setengah kepada dua jam. Pembinaan landasan berkembar dari Ipoh ke Padang Besar dan Seremban ke Johor Bharu juga dijangka dimulakan sebelum akhir tempoh Rancangan. Keretapi Tanah Melayu Berhad akan terus memperbaiki perkhidmatan pengangkutan barangan bagi membolehkannya menjadi syarikat pengangkutan pelbagai mod serantau yang utama, yang dapat menghubungkan pengangkutan darat, laut dan udara. Bagi tenaga elektrik, kapasiti pengeluarannya telah meningkat daripada 14,291 megawatt pada tahun 2000 kepada 18,562 megawatt pada tahun 2003. Ini adalah bagi memenuhi pertumbuhan permintaan di waktu puncak. Liputan bekalan elektrik luar bandar juga telah bertambah baik dalam tempoh kajian semula di mana liputan bagi Sabah meningkat daripada 67.1% pada tahun 2000 kepada 69.8% pada tahun 2003 dan bagi Sarawak bekalan meningkat daripada 66.9% kepada 77.3% pada tahun 2003. Bagi tempoh akhir Rancangan, sektor kecil tenaga akan memberi tumpuan kepada usaha untuk memastikan bekalan elektrik yang mencukupi dan berdaya harap di samping gabungan bahan bakar yang optimum bagi menjanakan tenaga. Kapasiti pengeluaran terkumpul dijangka meningkat kepada 20,257 megawatt menjelang tahun 2005. Program pembekalan elektrik luar bandar akan diteruskan dengan pelaksanaan kira-kira 850 projek. Ini akan meningkatkan liputan bekalan elektrik luar bandar di Sabah kepada 72.8% dan di Sarawak kepada 80.8% pada tempoh akhir rancangan. Dalam tempoh kajian semula, kerajaan juga akan terus mengambil langkah bagi memastikan pengurusan bekalan air yang cekap. Beberapa projek pembangunan sumber air termasuk Empangan Sungai Selangor, Projek Bekalan Air Teluk Bahang/Batu Feringgi di Pulau Pinang, loji rawatan air Fasa II Kuala Jelai dan Fasa III Sungai Terip di Negeri Sembilan telah disiapkan dan membantu meningkatkan kapasiti jumlah pengeluaran air negara sebanyak 12%. Bagi memastikan bekalan air yang berterusan, kerajaan akan mengambil langkah untuk meningkatkan kecekapan dan pemuliharaan sistem bekalan air yang sedia ada dan membangun sumber air baru. Bagi tujuan ini, Kerajaan Persekutuan dengan persetujuan kerajaan-kerajaan negeri akan memainkan peranan yang lebih aktif dalam program perancangan, pengurusan dan penyelarasan sumber air negara. Pembangunan sumber air akan dilaksanakan dengan memberi tumpuan kepada pengurusan sumber air bersepadu, sistem pengurusan maklumat akan dibangunkan bagi menggabungkan pangkalan data daripada semua pihak berkuasa bekalan air. Di samping itu, pembinaan pemindahan air mentah antara negeri Pahang ke Selangor akan dimulakan sebelum tempoh akhir Rancangan Empangan Pelbagai Guna Beris di Kedah, dan Empangan Jus di Melaka akan disiapkan pada tahun 2004 sementara Empangan Chereh di Pahang akan disiapkan pada tahun 2005. Dalam tempoh Kajian Semula, usaha pembangunan sektor kecil pembetungan akan ditumpukan kepada usaha memperbaiki perkhidmatan melalui pembinaan infrastruktur baru di samping menaikkan taraf serta memulihkan sistem yang sedia ada. Kerja modal dan pembaharuan telah dilaksanakan bagi meningkatkan kualiti pengaliran keluar kumbahan ke permukaan air dan dengan itu memperbaiki kualiti alam sekitar. Program pembangunan modal bagi sistem pembetungan akan diteruskan dalam tempoh akhir rancangan. Kerja pembinaan bagi Fasa I Projek Pembetungan Kebangsaan akan bermula sementara proses tender bagi Fasa 2 akan dimulakan. Projek di bawah Fasa I akan menyediakan kapasiti rawatan pembetungan tambahan sebanyak 979,000 penduduk (population equivalent) sekiranya siap pada tahun 2005. Suruhanjaya Sanitasi akan juga ditubuhkan untuk merumuskan peraturan ekonomi serta peraturan keselamatan bagi menjaga kepentingan awam dan menggalakkan pembangunan sistem pembetungan serta pengurusan sisa pepejal.